IEPIRKUMA LĪGUMS
par eksperta pakalpojumiem ar kompetenci datu pārvaldības un analītikas jomā

Valsts kase, reģistrācijas Nr. 90000597275, Smilšu ielā 1, Rīgā, LV-1919, tās pārvaldnieka vietā – pārvaldnieka vietnieces [__________] personā, kura rīkojas saskaņā ar Ministru kabineta 2004. gada 3. augusta noteikumiem Nr. 677 “Valsts kases nolikums”, (turpmāk – Pasūtītājs) no vienas puses, un
SIA “Corporate Consulting”, reģistrācijas Nr. 40103167628, Pārslas iela 3, Rīga, LV-1002, tās valdes locekļa [__________] personā, kurš rīkojas uz statūtu pamata (turpmāk – Izpildītājs) no otras puses, 
[bookmark: _Hlk107244065]abi kopā turpmāk – Puses, katrs atsevišķi – Puse, pamatojoties uz atklāta konkursa “Ekspertu pakalpojums resoru pievienošanas procesa nodrošināšanai valsts pārvaldes vienotā pakalpojumu centra centralizēto pakalpojumu saņemšanai” (identifikācijas Nr. VK 2024/02/ANM, turpmāk – Konkurss) rezultātiem Konkursa nolikuma 2.1.3.3. apakšpunktā, noslēdz šādu iepirkuma līgumu (turpmāk – Līgums).
1. Līguma priekšmets, sadarbība un saziņa
1.1. Pasūtītājs uzdod un Izpildītājs ar saviem spēkiem, resursiem un līdzekļiem sniedz eksperta pakalpojumus ar kompetenci datu pārvaldības un analītikas jomā (turpmāk – Pakalpojumi) atbilstoši Līgumam, Līguma 1. pielikuma “Tehniskais piedāvājums” (turpmāk – Tehniskais piedāvājums) 2.1.2.3. apakšpunktam, Līguma 2. pielikumam “Finanšu piedāvājums” un Pasūtītāja norādījumiem.
1.2. Pakalpojumi tiek sniegti Eiropas Savienības Atveseļošanas un noturības mehānisma plāna 2. komponentes “Digitālā transformācija” reformas 2.1.2.r “Valsts IKT resursu izmantošanas efektivitātes un sadarbspējas paaugstināšana” investīcijas 2.1.2.1.i. “Pārvaldes centralizētās platformas un sistēmas” projekta Nr. 2.1.2.1.i.0/1/23/I/VARAM/009 “Valsts pārvaldes vienota valsts finanšu resursu plānošana un pārvaldības grāmatvedības pakalpojumu nodrošinājums, vienotās resursu vadības ieviešana” un valsts budžeta finanšu līdzekļu ietvaros.
1.3. Izpildītājs veic Pakalpojumus saskaņā ar darba uzdevumiem, prasībām un Pasūtītāja norādījumiem. Izpildītājs darbojas Pasūtītāja kontaktpersonas tiešā vadībā un sadarbībā ar citu Konkursa daļu uzvarētājiem.
1.4. Pasūtītāja kontaktpersona, kas atbildīga par Līguma izpildes kontroli, ir Valsts kases Darbības procesu analīzes departamenta direktors [__________].
1.5. Izpildītāja kontaktpersona, kas atbildīga par Līguma izpildes kontroli, ir  SIA “Corporate Consulting” informācijas sistēmu konsultāciju biznesa virziena vadītāja [__________].
1.6. Jebkurš saziņas dokuments, pieprasījums vai paziņojums (izņemot Līguma 4. punktā minētos) Līguma izpildes ietvaros nosūtāms uz Līguma 1.4. vai 1.5. apakšpunktā norādīto Pasūtītāja vai Izpildītāja kontaktpersonas e-pasta adresi. Saņēmējam ir pienākums 1 (vienas) darba dienas laikā ar e-pastu apstiprināt paziņojuma saņemšanu. Ja šāds apstiprinājuma e-pasts netiek saņemts, paziņojums nosūtāms uz Pasūtītāja oficiālo elektronisko adresi: E-adrese: VALSTS KASE, bet Izpildītājam uz tā oficiālo elektronisko adresi: _DEFAULT@40103167628.

2. Izpildītāja pienākumi, tiesības un atbildība
2.1. Izpildītājs apliecina, ka:
2.1.1. ir tiesīgs slēgt Līgumu, pārzina tā saturu un uzņemto saistību apjomu un veiks Pakalpojumus pilnā apjomā, labā kvalitātē, Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām;
2.1.2. Līguma izpilde bez attaisnojoša iemesla netiks kavēta un apgrūtināta;
2.1.3. ievēros Pasūtītāja norādījumus Līguma izpildes laikā.
2.2. Izpildītājs ir atbildīgs par savu Līgumā noteikto saistību pilnīgu un savlaicīgu izpildi.
2.3. Izpildītājs ir atbildīgs par Pakalpojumu veikšanā iesaistītā eksperta kvalifikāciju, kompetenci un darbībām.
2.4. Izpildītājam ir pienākums:
2.4.1. sniegt Pasūtītājam informāciju par Pakalpojumu izpildes gaitu ne vēlāk kā 2 (divu) darba dienu laikā pēc Pasūtītāja Līguma 4. punktā noteiktajā kārtībā nosūtīta attiecīga pieprasījuma saņemšanas;
2.4.2. informēt Pasūtītāju par apstākļiem, kas radušies vai varētu rasties un var kavēt vai ierobežot Pakalpojumu veikšanu pilnībā vai daļēji, tajā skaitā Pasūtītāja vai trešo personu vainas vai bezdarbības dēļ 3 (trīs) darba dienu laikā, skaitot no šādu apstākļu iestāšanās brīža;
2.4.3. [bookmark: _Ref97066857]nodrošināt, ka Pakalpojumu veikšanai tiek piesaistīts eksperts – [__________].
2.4.4. tiklīdz Pakalpojumu izmaksas sasniegs Līguma 7.1. apakšpunktā norādīto līgumcenu, informēt Pasūtītāju un apturēt Pakalpojumu izpildi;
2.4.5. ja Pakalpojumu izpildes gaitā tiek atklāta kāda Izpildītāja, Pušu saskaņota darba uzdevuma, izpildes kļūda vai nepilnība, novērst šādu kļūdu vai nepilnību uz sava rēķina 5 (piecu) dienu laikā;
2.4.6. [bookmark: _Hlk106100027][bookmark: _Hlk106102984][bookmark: _Hlk103869906][bookmark: _Hlk103868817][bookmark: _Hlk103080243]nekavējoties informēt Pasūtītāju, ja Izpildītājam, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas, vai Izpildītājam normatīvajos aktos noteikts aizliegums slēgt publiskus līgumus.
2.5. Izpildītājam ir tiesības savlaicīgi saņemt visu Pasūtītāja rīcībā esošo informāciju, kas nepieciešama Līguma saistību izpildei.

3. Pasūtītāja pienākumi, tiesības un atbildība
3.1. Pasūtītājs ir atbildīgs par savu Līguma saistību pilnīgu un savlaicīgu izpildi, kā arī par Pakalpojumu apmaksu Līgumā noteiktajā kārtībā un termiņos.
3.2. Pasūtītājam ir pienākums:
3.2.1. pieņemt atbilstoši Līgumam un Tehniskajam piedāvājumam izpildītus Pakalpojumus;
3.2.2. koordinēt Izpildītāja un citu Līguma izpildē iesaistīto personu sadarbību;
3.2.3. sniegt Izpildītājam Pasūtītāja rīcībā esošo informāciju, kas nepieciešama Līguma saistību izpildei;
3.2.4. informēt Izpildītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;
3.2.5. izbeigt vai apturēt Līguma izpildi uz laiku šādos gadījumos:
3.2.5.1. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot attiecīgo Līgumā paredzēto maksājuma saistību segšanai;
3.2.5.2. saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.
3.3. Pasūtītājam ir tiesības:
3.3.1. pieprasīt Izpildītājam informāciju par Pakalpojumu izpildes gaitu, kā arī par Līguma izpildi kavējošiem faktoriem;
3.3.2. iesniegt Izpildītājam rakstisku pieprasījumu 5 (piecu) darba dienu laikā (vai ilgākā termiņā, ja Pasūtītājs tam piekrīt) aizstāt Līguma 2.4.3. apakšpunktā norādīto, Pakalpojumu izpildē iesaistīto ekspertu, ar citu ekspertu, kuram ir līdzvērtīga vai augstāka kvalifikācija, gadījumos, ja:
3.3.2.1. eksperts ir atkārtoti kavējis saskaņotu sanāksmi vai saskaņoto Pakalpojumu izpildi;
3.3.2.2. atteicies piedalīties Pakalpojumu izpildē;
3.3.2.3. eksperts nenodrošina to kvalifikāciju, kādu Pasūtītājs pamatoti var sagaidīt no Konkursam iesniegtajā piedāvājumā norādītā eksperta;
3.3.2.4. eksperts nav ievērojis profesionālās ētikas normas.
3.3.3. nesegt Izpildītāja zaudējumus, kas saistīti ar Pakalpojumu veikšanā iesaistītā eksperta pamatotu aizstāšanu;
3.3.4. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
3.3.5. Līguma izpildes uzraudzībai piesaistīt trešās personas;
3.3.6. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.

4. Pakalpojumu izpildes kārtība
4.1. Izpildītājs Tehniskajā piedāvājumā norādītos darbus veic saskaņā ar Pasūtītāja norādījumiem par darbu secību.
4.2. Visi Pakalpojumu ietvaros veicamie darba uzdevumi (uzdevumu precizēšana, saskaņošana un risināšana) tiks reģistrēti Pasūtītāja projektu pārvaldības sistēmā Redmine (turpmāk – Sistēma).
4.3. Pēc Pasūtītāja darba uzdevuma saņemšanas Sistēmā, Izpildītājs izvērtē darba uzdevuma būtību un novērtē nepieciešamo cilvēkstundu apjomu darba uzdevuma izpildei. 
4.4. Izpildītājs nepieciešamības gadījumā uzdod papildus precizējošos jautājumus un Sistēmā fiksē precizējumus. 
4.5. Pēc darba uzdevuma precizēšanas Pasūtītājs un Izpildītājs saskaņo Pakalpojuma ietvaros veicamā darba uzdevuma izpildes termiņu un cilvēkstundu apjomu.
4.6. Izpildītājs veic uzskaiti Sistēmā par Izpildītāja faktiski patērēto laiku Pakalpojumu izpildē.
4.7. Kā patērētās cilvēkstundas uzskaitāms laiks, kuru Izpildītājs izmantojis: 
4.7.1. Sistēmā doto uzdevumu izpildei;
4.7.2. intervijām un sanāksmēm;
4.7.3. konsultācijām;
4.7.4. Sistēmā doto uzdevumu izpildes rezultātu precizēšanai;
4.7.5. citu Pasūtītāja uzdevumu izpildei.
 
5. [bookmark: _Hlk495582485][bookmark: _Hlk495582475]Autortiesības
5.1. [bookmark: _Hlk495582598][bookmark: _Hlk495582638]Autora mantiskās tiesības uz Pakalpojumu izpildes rezultātā sagatavotajiem dokumentiem, ko saskaņā ar Līgumu ir sagatavojis vai to tapšanas procesā piedalījies Izpildītājs, pieder Pasūtītājam. Pasūtītājam ir tiesības lietot, izplatīt, publiskot, pavairot, pārveidot, pārstrādāt vai kā citādi izmantot Līguma izpildes rezultātā sagatavoto vai iegūto dokumentāciju bez jebkādiem ierobežojumiem.
5.2. Izpildītājam savos iesniedzamajos darba uzdevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar saņemtajiem darba uzdevumiem vai to daļām. 
5.3. Izpildītāja vainas dēļ radīto trešo personu autortiesību aizskārumu gadījumā Izpildītājam ir pienākums:
5.3.1. bez maksas nekavējoties novērst trešo personu jebkādu tiesību aizskārumu; 
5.3.2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu;
5.3.3. segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
5.4. Līguma 5.3. apakšpunktā noteiktais netiek ierobežots ne laikā, ne atbildības apjomā.

6. [bookmark: _Ref511171866]Neizpaužama informācija
6.1. [bookmark: _Ref443989638]Par neizpaužamu informāciju Līguma izpratnē Puses uzskata jebkādu informāciju, kas Izpildītājam vai tā piesaistītajam ekspertam kļuvusi zināma saistībā ar Līguma izpildi (turpmāk – Neizpaužama informācija), tostarp par Pasūtītāja Konkursa komisijas sastāvu, izstrādātajiem dokumentiem vai to projektiem, iesniegtajiem piedāvājumiem u.c.
6.2. Par Neizpaužamu informāciju uzskatāma informācija neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
6.3. Līguma ietvaros Neizpaužamu informāciju ir tiesīgs lietot tikai Izpildītājs un tā piesaistītais eksperts, ja vien Līgumā nav noteikts citādi, vai Puses Līguma darbības laikā rakstiski nevienojas citādi.
6.4. Pasūtītājs bez īpašām atsaucēm un norādēm ir tiesīgs izmantot Neizpaužamu informāciju jebkurā laikā un veidā, pats nosakot, kā to izlietot.
6.5. Neizpaužamas informācijas aizsardzības noteikumi neattiecas uz tādu informāciju:
6.5.1. kas tās nodošanas laikā vai pēc tam ir kļuvusi likumīgā kārtā publiski pieejama (nav attiecināms uz gadījumiem, kad informācija kļūst pieejama Līguma noteikumu pārkāpumu rezultātā);
6.5.2. kas bija likumīgā kārtā Izpildītājam, vai tā piesaistītajam ekspertam pieejama pirms tās saņemšanas no Pasūtītāja (pierādīšanas pienākums ir Izpildītājam);
6.5.3. kura saskaņā ar Latvijas Republikas normatīvajiem aktiem ir atklāta vai kuru kompetentās iestādes noteikušas par atklātu;
6.5.4. kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
6.5.5. kura oficiāli ir publicēta tīmekļvietnē, preses izdevumos, grāmatās, publiski pieejamos informatīvos katalogos, bukletos un informatīvos iespiedmateriālos.
6.6. [bookmark: _Ref443989857]Pakalpojumu izpildē iesaistītie Izpildītāja pārstāvji (t.sk. eksperts), aizpildot Konkursa nolikuma 5. pielikumu “Konfidencialitātes saistības”, rakstveidā apliecina, ka ir iepazinušies ar Neizpaužamas informācijas aizsardzības pienākumu, atbildību par tā pārkāpšanu un apņemšanos to ievērot.
6.7. Izpildītājs un tā piesaistītais eksperts Neizpaužamo informāciju izmanto un pielieto ievērojot Pasūtītāja norādījumus, apņemoties pakļauties arī visu citu Pasūtītāja darbību reglamentējošo normatīvo aktu prasībām, kā arī citu dokumentu, kurus tieši norādīs Pasūtītājs, prasībām. Attiecīgie Pasūtītāja iekšējie normatīvie akti tiek izsniegti Izpildītājam pēc tā pieprasījuma, kā arī Izpildītājs tiek informēts par izmaiņām tam izsniegtajos Pasūtītāja iekšējos normatīvajos aktos.
6.8. Izpildītājs un tā piesaistītais eksperts Neizpaužamo informāciju uzglabā tādā drošā vietā un veidā, lai pilnībā izslēgtu iespēju trešajām personām piekļūt pie Neizpaužamas informācijas. Izpildītājam un tā piesaistītajam ekspertam jāizmanto visi iespējamie aizsardzības līdzekļi, lai droši uzglabātu Neizpaužamo informāciju. Ja Izpildītāja un tā piesaistītā eksperta rīcībā nav pietiekami droši Neizpaužamās informācijas aizsardzības līdzekļi, tam ir pienākums nekavējoties par to informēt Pasūtītāju, lai vienotos par tālāko rīcību.
6.9. Izpildītājs ir atbildīgs, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad Neizpaužama informācija, kas tika nodota Izpildītāja un tā piesaistītā eksperta rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt Neizpaužamai informācijai, kā arī, ja notikušas cita veida prettiesiskas darbības ar Neizpaužamo informāciju, kā arī visiem iespējamiem līdzekļiem censties novērst un/vai mazināt nevēlamās sekas.
6.10. Izpildītājam ir pienākums pēc Pasūtītāja pirmā rakstiskā pieprasījuma nekavējoties iznīcināt rakstiskā, elektroniskā vai jebkāda veida datu nesējos noformētā formā esošo Neizpaužamo informāciju (pēc Pasūtītāja norādījumiem – visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošināt, ka tiek izpildīti citi Pasūtītāja norādījumi attiecībā uz Neizpaužamo informāciju, ja vien tie nav pretrunā ar Latvijas Republikas normatīvo aktu prasībām vai Līguma noteikumiem.
6.11. Izpildītājs pēc Neizpaužamās informācijas saņemšanas uzņemas pilnu atbildību par to, lai jebkurā brīdī, kamēr Izpildītāja un tā piesaistītā eksperta rīcībā un atbildībā ir nodota Neizpaužama informācija, tas spētu sniegt Pasūtītājam informāciju par Neizpaužamās informācijas glabāšanas vietu, uzglabāšanas apstākļiem, kā arī pēc Pasūtītāja pirmā rakstiskā pieprasījuma spētu nekavējoties uzrādīt Neizpaužamo informāciju, tās atrašanās un glabāšanas vietu un sniegt informāciju par Neizpaužamās informācijas glabāšanas apstākļiem.
6.12. Ierobežotas pieejamības informācijas, t.i., Informācijas atklātības likuma 5. panta otrajā daļā minētās informācijas sūtīšana starp Pusēm, ja izmanto publiskus tīklus, notiek šifrētā veidā, Līgumā noteiktajām Pušu kontaktpersonām iepriekš vienojoties par šifrēšanas metodi.
6.13. Izpildītājs ir pilnā mērā atbildīgs par viņa rīcībā nodoto Neizpaužamo informāciju un apņemas segt Pasūtītājam visus nodarītos zaudējumus, kas radušies Izpildītāja un tā piesaistītā eksperta prettiesiskas rīcības (darbības vai bezdarbības) rezultātā, kam par iemeslu ir rupja neuzmanība vai ļauns nolūks.

7. [bookmark: _Hlk495583068][bookmark: _Hlk495583060]Līgumcena un norēķinu kārtība
7.1. [bookmark: _Ref97066766][bookmark: _Ref280184492]Maksimālā līgumcena (turpmāk – Līgumcena) ir 180000,00 EUR (viens simts astoņdesmit tūkstoši euro, 00 centi) neskaitot pievienotās vērtības nodokli (turpmāk – PVN).
7.2. Līgumcenā ir iekļautas visas izmaksas, kas nepieciešamas pakalpojumu veikšanai, ieskaitot visus nodokļus un nodevas (izņemot PVN), visas tiešās un netiešās izmaksas, tai skaitā administratīvās, darba algas, un visi citi izdevumi, kas saistīti ar Pakalpojumu veikšanu pilnā apjomā, kā arī visas izmaksas, kas saistītas ar iespējamajiem riskiem (piemēram, tirgus cenu svārstības Līguma izpildes laikā).
7.3. Izpildītāja veiktie Pakalpojumi tiek apmaksāti, piemērojot cilvēkstundas likmi 37,00 EUR (trīsdesmit septiņi euro, 00 centi) neskaitot PVN.
7.4. Līguma 7.1. un 7.3. apakšpunktā norādītajām summām pieskaitāms PVN atbilstoši Latvijas Republikā noteiktajai likmei.
7.5. Pasūtītājam nav pienākums iztērēt visu Līgumcenu.
7.6. Par iepriekšējā mēnesī veiktajiem Pakalpojumiem Izpildītājs līdz nākamā mēneša 5. (piektajam) datumam iesniedz rēķinu, kurā norādīti iepriekšējā mēnesī paveiktie Pakalpojumi (norādot īsu aprakstu) un patērētās cilvēkstundas. Rēķins sagatavojams atbilstoši normatīvajos aktos noteiktajam elektroniskā rēķina standartam (e-rēķins) un nosūtāms uz Pasūtītāja oficiālo elektronisko adresi VALSTS KASE: E-RĒĶINI.
7.7. Ja Pasūtītājam ir pamatotas pretenzijas par iesniegto rēķinu un tajā norādīto Pakalpojuma cilvēkstundu skaitu, Pasūtītājs rakstveidā, t.sk. Līguma 1.6. apakšpunktā paredzētajā kārtībā, iesniedz Izpildītājam pretenziju ar pamatojumu 3 (trīs) darba dienu laikā no rēķina saņemšanas dienas.
7.8. Līguma 7.7. apakšpunktā minētās domstarpības Puses risina Līguma 11.1. apakšpunktā norādītajā kārtībā. Vienošanās gadījumā, ja nepieciešams, Izpildītājs iesniedz Pasūtītājam apmaksai precizētu rēķinu.
7.9. Maksājumu Pasūtītājs veic pēc rēķina saņemšanas 30 (trīsdesmit) dienu laikā pārskaitot naudu uz rēķinā norādīto norēķinu kontu.
7.10. Par apmaksas dienu tiek uzskatīta diena, kad Pasūtītājs devis maksājuma rīkojumu bankai, apmaksājot Līguma 7.6. vai 7.8. apakšpunktā minēto rēķinu.
7.11. Pasūtītājs Pakalpojumu apmaksu veic tikai atbilstoši Līguma 2.4.3. apakšpunktā norādītā eksperta (vai tā aizvietotāja) patērētajām cilvēkstundām.



8. Pušu atbildība
8.1. Puses atbild viena otrai par zaudējumiem, kas otrai Pusei nodarīti prettiesiskas rīcības vai neuzmanības dēļ.
8.2. Par zaudējumiem, ko nodarījušas trešās personas, viena Puse atbild otrai tikai tad, ja tā pati devusi iespēju šos zaudējumus nodarīt vai ja tai bijuši līdzekļi un iespēja tos novērst.
8.3. Ja Izpildītājs kavē kādu no Līgumā noteikto Pakalpojumu vai citu, Pušu saskaņoto, pienākumu izpildes termiņu, Izpildītājs maksā līgumsodu 3 (triju) Līguma 7.3. apakšpunktā norādīto cilvēkstundas likmju apmērā par katru kavēto dienu.
8.4. Ja Izpildītājs nenodrošina Līguma 2.4.3. apakšpunktā norādītā eksperta piedalīšanos Līguma izpildē, Izpildītājs maksā Pasūtītājam līgumsodu 1000,00 EUR (viena tūkstoša euro, 00 centu) apmērā par katru konstatēto gadījumu.
8.5. Par Līguma 3.3.2. apakšpunktā noteikto eksperta nomaiņas termiņa kavējumu Izpildītājs maksā līgumsodu 3 (triju) Līguma 7.3. apakšpunktā norādīto cilvēkstundas likmju apmērā par katru kavēto dienu.
8.6. Kopējā piemēroto līgumsodu summa nepārsniedz 10% (desmit procentus) no Līgumcenas.
8.7. Par Līguma 13. punktā noteiktās kārtības neievērošanu Izpildītājs maksā līgumsodu 1000,00 EUR (viena tūkstoša euro, 00 centu) apmērā par katru konstatēto gadījumu. Šajā apakšpunktā minētā līgumsoda samaksa neatbrīvo Izpildītāju no Līguma 13. punkta ievērošanas.
8.8. Pasūtītājs 10 (desmit) darba dienu laikā pēc Izpildītāja rakstiska pieprasījuma saņemšanas maksā Izpildītājam nokavējuma procentus 0,5% (nulle, komats, piecu procentu) apmērā no nesamaksātās rēķina summas par katru nokavēto dienu.
8.9. PVN līgumsodam  un nokavējuma procentiem netiek piemērots.
8.10. Ja Pasūtītājs izbeidzis Līgumu 9.2.1. – 9.2.8. apakšpunktā norādītajos gadījumos, Izpildītājs maksā līgumsodu 10% (desmit procentu) apmērā no Līgumcenas. Citi līgumsodi šādā gadījumā netiek piemēroti.
8.11. Līgumsoda un nokavējuma procentu samaksa neatbrīvo Puses no līgumsaistību izpildes un zaudējumu atlīdzināšanas pienākuma. Līgumsoda samaksa netiek ieskaitīta zaudējumu apmērā.
8.12. Līgumā 6. punktā noteikto saistību pārkāpuma gadījumā Izpildītājs, pēc Pasūtītāja pieprasījuma, maksā Pasūtītājam līgumsodu 10% (desmit procentu) apmērā no Līgumcenas, kā arī atlīdzina Pasūtītājam visus zaudējumus, ja tādi nodarīti.
8.13. Līgumsoda piemērošanas gadījumā Pasūtītājs par to rakstveidā informē Izpildītāju un Pasūtītājam ir tiesības samazināt kādu no Izpildītājam pienākošās atlīdzības maksājumiem piemērotā līgumsoda apmērā.

9. Līguma spēkā esība un Līguma izbeigšana
9.1. Līguma spēkā stāšanās diena ir pēdējā (otrā) pievienotā drošā elektroniskā paraksta un tā laika zīmoga datums. Līgums ir spēkā līdz Līgumcenas izlietojumam, bet ne ilgāk kā 5 (piecus) gadus no Līguma spēkā stāšanās dienas un Pušu Līgumā noteikto pienākumu izpildei.
9.2. Pasūtītājam ir tiesības vienpusēji atkāpties no Līguma šādos gadījumos:
9.2.1. Izpildītājs ir būtiski (vairāk kā par 15 (piecpadsmit) darba dienām) nokavējis Līgumā paredzēto pienākumu izpildes termiņu un termiņa kavējumā nav vainojams Pasūtītājs;
9.2.2. Izpildītājs Līguma noslēgšanas vai izpildes laikā sniedzis nepatiesas ziņas vai apliecinājumus;
9.2.3. Izpildītājs Pasūtītājam nodarījis zaudējumus;
9.2.4. Izpildītājs Līguma noslēgšanas vai izpildes laikā pārkāpis normatīvo aktu prasības attiecībā uz Līguma slēgšanu vai izpildi;
9.2.5. Izpildītājs ir patvaļīgi pārtraucis Līguma izpildi un nav sasniedzams juridiskajā  vai faktiskajā adresē (t.sk., oficiālajā elektroniskajā adresē);
9.2.6. Izpildītājs neievēro Līguma 3.3.2. apakšpunktā noteikto eksperta nomaiņas termiņu ilgāk kā 10 (desmit) darba dienas;
9.2.7. ir pasludināts Izpildītāja maksātnespējas process vai ir notikusi Izpildītāja labprātīga vai piespiedu likvidācija vai Izpildītāja saimnieciskā darbība ir apturēta vai pārtraukta, vai iestājušies citi apstākļi, kas liedz vai liegs Izpildītājam turpināt Līguma izpildi;
9.2.8. ja Izpildītāja sniegto Pakalpojumu kvalitāte neatbilst kvalitātei, kuru Pasūtītājs varētu objektīvi sagaidīt no piedāvātās kvalifikācijas eksperta vai Izpildītājs nesadarbojas ar Pasūtītāju;
9.2.9. ārējā normatīvajā aktā noteiktajos gadījumos;
9.2.10. [bookmark: _Hlk106100486]ja Līgumu nav iespējams izpildīt tādēļ, ka Izpildītājam, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas, vai Izpildītājam normatīvajos aktos noteikts aizliegums slēgt publiskus līgumus;
9.2.11. ja mainījies Izpildītāja patiesais labuma guvējs un kompetentā valsts drošības iestāde nav piekritusi Līguma izpildes turpināšanai.
9.3. Pasūtītājs var vienpusēji atkāpties no Līguma iepriekš rakstveidā brīdinot Izpildītāju un, ja netiek novērsti konstatētie pārkāpumi, gadījumā ja:
9.3.1. Izpildītājam tiek konstatētas neizpildītas saistības nodokļu jomā atbilstoši likuma “Par nodokļiem un nodevām” izpratnē;
9.3.2. Izpildītājam tiek konstatēti nodarbinātības vai darba aizsardzības noteikumu pārkāpumi.
9.4. Ja Pasūtītājs atkāpjas no Līguma, pamatojoties uz kādu no Līguma 9.2.1. – 9.2.9. apakšpunktu, Pasūtītājs nesedz Izpildītājam radušos zaudējumus. Ja Līgums tiek izbeigts Līguma 9.2.10. – 9.2.11. apakšpunktā norādītajos gadījumos, Izpildītāja faktiski veiktie Pakalpojumi apmaksāti netiek.
9.5. Pusēm rakstveidā vienojoties, Līgumu var izbeigt jebkurā laikā.
9.6. Pusēm ir tiesības vienpusēji atkāpties no Līguma rakstveidā informējot par to otru Pusi 90 (deviņdesmit) dienas iepriekš.
9.7. Izbeidzot Līgumu pēc savstarpējas rakstveida vienošanās, norēķini par faktiski izpildītajiem Pakalpojumiem tiek veikti 30 (trīsdesmit) dienu laikā, skaitot no dienas, kura vienošanās noteikta par Līguma izbeigšanas dienu.
9.8. Līguma pirmstermiņa izbeigšanas gadījumā līgumattiecības atzīstamas par izbeigtām, kad Puses izpildījušas savstarpējās saistības, kas radušās līdz Līguma pirmstermiņa izbeigšanai.


10. Nepārvaramas varas apstākļi
[bookmark: p174][bookmark: p-475271]10.1.	Puses ir atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas ietekmes rezultātā, kuru attiecīgā no Pusēm vai Puses kopā nevarēja paredzēt, novērst un ietekmēt.
10.2.	Nepārvarama vara ir jebkāda neparedzama ārkārtas situācija vai notikums, kas ir ārpus Pušu kontroles un nav radies to kļūdas vai nevērīgas rīcības dēļ, un kas kavē attiecīgi Pusi vai Puses veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
10.3.	Puses par nepārvaramas varas apstākļiem uzskata, piemēram, dabas stihijas (zemestrīces, plūdus, orkānus un tml.), ugunsgrēkus, jebkāda veida karadarbību, okupāciju, terora aktus, blokādes, embargo.
10.4.	Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
10.5.	Katra no Pusēm, kuru Līguma ietvaros ietekmē nepārvarama vara, 3 (trīs) darba dienu laikā par to paziņo otrai Pusei.

11. Strīdu izšķiršana
11.1. Jebkuras nesaskaņas, domstarpības vai strīdus Puses risina savstarpēju pārrunu ceļā.
11.2. Ja Puses 30 (trīsdesmit) dienu laikā nevar vienoties, strīdus risina vispārējās jurisdikcijas tiesā.

12. Līguma grozījumi
12.1. Līgumu var grozīt Pusēm par to savstarpēji vienojoties. Līgumā var veikt grozījumus Publisko iepirkumu likuma 61. panta trešajā daļā norādītajā kārtībā un apmērā.
12.2. Saskaņā ar Publisko iepirkumu likuma 61. panta trešās daļas 1. punktu Līgumā var veikt šādus būtiskus grozījumus:
12.2.1. [bookmark: _Ref71735717][bookmark: _Hlk158317101]līgumsaistību izpildes termiņš var tikt pagarināts tik ilgi, cik tas ir objektīvi nepieciešams konkrētajā gadījumā, ja saistību nav iespējams izpildīt termiņā no Pusēm neatkarīgu apstākļu dēļ (trešo personu saistību kavējumi, veiktas izmaiņas vai grozījumi projektā vai grozījumi normatīvajos aktos);
12.2.2. Tehniskajā piedāvājumā var veikt izmaiņas, tajā skaitā, iekļaut jaunus Pakalpojuma uzdevumus, mainīt Pakalpojumu apjomu, ja tiek identificēta papildus uzdevumu nepieciešamība, ja mainās tiesību normas vai politikas plānošanas dokumenti. Šādā gadījumā Tehniskajā piedāvājumā veicamas izmaiņas atbilstoši izmainītajam Pakalpojumu apjomam. Izmaiņu rezultātā Izpildītāja veiktie Pakalpojumi tiek apmaksāti, atbilstoši Līguma 7.3. apakšpunktā noteiktajai cilvēkstundas likmei. Šajā punktā minētā Pakalpojumu izmaiņu apjoma palielinājuma gadījumā Līgumcenas pieaugums nepārsniegs 10% (desmit procentus);
12.2.3. 	ja mainās normatīvie akti, kuri ietekmē kādu Līguma noteikumu spēkā esamību. Šādā gadījumā Līguma noteikumi tiek mainīti, pēc iespējas saglabājot to sākotnējo jēgu, bet, ja tas nav iespējams, tiek izslēgti no Līguma.
12.3. Vienošanās par Līguma grozījumiem ir uzskatāma par noslēgtu, kad tā ir noformēta rakstiski un abpusēji parakstīta. Līguma grozījumi ir Līguma neatņemama sastāvdaļa.

13. Apakšuzņēmēju, eksperta nomaiņa un papildu personāla iesaistīšana Līguma izpildē
13.1.	Apakšuzņēmēju, eksperta nomaiņa un papildu personāla iesaistīšana Līguma izpildē ir veicama atbilstoši Publisko iepirkumu likuma 62. pantā noteiktajai kārtībai.
13.1. Izpildītājs nav tiesīgs veikt Līguma izpildē iesaistīto apakšuzņēmēju un eksperta nomaiņu (t.sk., īslaicīgu eksperta aizvietošanu), un iesaistīt papildu personālu Līguma izpildē bez saskaņošanas ar Pasūtītāju.
13.2. Izpildītājs rakstiski 2 (divas) nedēļas iepriekš informē Pasūtītāju par nepieciešamību veikt Līguma izpildē iesaistītā apakšuzņēmēja, eksperta nomaiņu (vai īslaicīgu eksperta aizvietošanu) vai papildu personāla iesaistīšanu Līguma izpildē.
13.3. Pasūtītājs pieņem lēmumu atļaut vai atteikt Konkursā izraudzītā apakšuzņēmēja, eksperta nomaiņu (vai īslaicīgai eksperta aizvietošanai) vai papildu personāla iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
13.4. Papildu personāla piesaistīšanas Līguma izpildē gadījumā papildu samaksa netiek veikta.

14. Fizisko personu datu apstrāde
14.1. Izpildītājs Līguma izpratnē atbilstoši Eiropas Parlamenta un padomes 2016. gada 27. aprīļa regulai 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) ir Apstrādātājs, kas veic datu apstrādi Pasūtītāja, kā Pārziņa interesēs un uzdevumā.
14.2. Izpildītājs izmantos tam uzticētos personas datus vienīgi Līgumā noteiktajam mērķim, t.i., Pakalpojumu izpildei.
14.3. Izpildītājs nodrošinās, ka tiks īstenoti atbilstoši tehniskie un organizatoriskie pasākumi tādā veidā, kas nodrošina datu subjektu tiesību aizsardzību.
14.4. Izpildītājam ir pienākums informēt Pasūtītāju par drošības incidentiem, kura rezultātā pārkāpta tam uzticēto personas datu konfidencialitāte, pieejamība vai integritāte.
14.5. Izpildītājs apņemas iznīcināt visus fizisko personu datus, kuri nonākuši Izpildītāja rīcībā saistībā ar Pakalpojumu izpildi nekavējoties pēc Līguma izbeigšanas.

15. Citi noteikumi
15.1. Pusēm ir pienākums nekavējoties, bet ne vēlāk, kā 3 (trīs) darba dienu laikā rakstveidā informēt citai citu par izmaiņām Līgumā norādītajos rekvizītos, kā arī par izmaiņām attiecībā uz Līgumā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
15.2. Jebkura korespondence, kas tiek nosūtīta otrai Pusei uz kontaktpersonas e-pasta adresi vai oficiālo elektronisko adresi, ir uzskatāma par saņemtu tajā pašā dienā, ja nosūtīta darba dienā laika posmā no 9.00 – 17.00. Jebkura korespondence, kas tiek nosūtīta otrai Pusei pa pastu, ir uzskatāma par saņemtu 7. (septītajā) dienā, skaitot no tās iesniegšanas pastā.
15.3. Pušu kontaktpersonām ir šādas tiesības:
15.3.1. kontaktēties ar otru Pusi par Līguma izpildes jautājumiem;
15.3.2. koordinēt kvalitatīvu Līguma izpildi;
15.3.3. risināt citus ar Līguma izpildi saistītus organizatoriskus jautājumus un veikt citas Līgumā minētas darbības.
15.4. [bookmark: _Hlk98916027]Ar Līgumu uzņemtās Pušu tiesības un pienākumi ir saistoši Pušu tiesību un saistību pārņēmējiem.
15.5. Līgums sagatavots un parakstīts latviešu valodā elektroniskā dokumenta formā.
15.6. Līguma noslēgšanas brīdī ir šādi pielikumi
15.6.1. 1. pielikums “Tehniskais piedāvājums”;
15.6.2. 2. pielikums “Finanšu piedāvājums”. 

16. Pušu rekvizīti un paraksti

